AIŠKINAMASIS RAŠTAS

[bookmark: _Hlk231995316]SPRENDIMAS
DĖL PRITARIMO PROJEKTO „KITOS PASKIRTIES SPORTO INŽINERINIO STATINIO – FUTBOLO AIKŠTĖS, ESANČIOS SMĖLYNĖS G. 2B, PANEVĖŽYJE, REKONSTRAVIMAS, ĮRENGIANT STOGINĘ VIRŠ ŽIŪROVŲ TRIBŪNOS“ ĮGYVENDINIMUI

2026 m. rugpjūčio 6 d.
Panevėžys

1. Sprendimo projekto tikslai ir uždaviniai: 
Panevėžio nekilnojamojo turto valdymo centras (toliau – Centras) 2026 m. birželio 9 d. gavo Lietuvos futbolo federacijos (toliau – LFF) Vykdomojo komiteto raštą, kuriuo informuojama, kad 2025 m. spalio 16 d. patvirtintose 2026 m. LFF futbolo klubų licencijavimo taisyklėse nustatytas reikalavimas TOP lygos varžybas organizuojantiems stadionams turėti ne mažiau kaip 500 dengtų individualių sėdimų vietų.
Atsižvelgdamas į tai, kad FK „Panevėžys“ dalį TOP lygos rungtynių žaidžia futbolo aikštėje, esančioje Smėlynės g. 2B, Panevėžyje, ir siekdamas užtikrinti bent dalies šios aikštės vietų uždengimą, Centras 2026 m. birželio 9 d. raštu Nr. 20-3840 kreipėsi į Panevėžio miesto savivaldybės administraciją prašydamas pavesti Centrui vykdyti naujos stoginės statybos Smėlynės g. 2B, Panevėžyje, užsakovo funkcijas. Centras minėtą futbolo aikštę valdo patikėjimo teise. Planuojama įrengti stoginė nebūtų savarankiškas statinys, o esamo sporto infrastruktūros statinio - futbolo aikštės - sudėtinės dalies – tribūnų – konstrukcinis ir funkcinis papildymas. Kadangi įrengus stoginę keistųsi esamo infrastruktūros statinio – futbolo aikštės - išoriniai matmenys ir kadastro duomenys, todėl darbai kvalifikuotini kaip futbolo aikštės rekonstravimas.
1. Siūlomos teisinio reguliavimo nuostatos, laukiami rezultatai: 
Futbolo aikštė Smėlynės g. 2B, Panevėžyje yra svarbus miesto sporto infrastruktūros objektas, kuriame vyksta intensyvi sportinė veikla, tačiau esama infrastruktūra nėra pakankamai pritaikyta eksploatuoti įvairiomis meteorologinėmis sąlygomis. Dėl atviros tribūnų konstrukcijos lietus, sniegas ir ultravioletinė spinduliuotė spartina tribūnų dangų, sėdimų vietų, inventoriaus bei inžinerinių elementų nusidėvėjimą. 
Futbolo aikštės rekonstravimas įrengiant stogines virš žiūrovų tribūnos sumažintų tiesioginį kritulių ir saulės poveikį tribūnoms, taip pat užtikrintų didesnį žiūrovų komfortą ir skatintų jų lankomumą esant nepalankioms oro sąlygoms. Įrengus stoginę virš 500 individualių sėdimų vietų būtų išsaugotos esamos žiūrovų vietos, pagerintos rungtynių stebėjimo sąlygos bei padidintas aikštės patrauklumas žiūrovams. Ši investicija taip pat užtikrintų atitiktį LFF futbolo klubų licencijavimo taisyklėse nustatytiems reikalavimams futbolo aikštėms dėl dengtų žiūrovų vietų.
1. Lėšų poreikis ir šaltiniai:  
Projektas bus finansuojamas iš Centro biudžete numatytų savivaldybės biudžeto lėšų. Projektavimo darbų vertė – 12 000,00 Eur, rangos darbų vertė – 70 000,00 Eur. Futbolo aikštės rekonstravimo darbus įrengiant stoginę planuojama atlikti 2026 metais.
1. Sprendimui priimti reikalingi pagrindimai, skaičiavimai ar paaiškinimai: 
Centras lėšų poreikį apskaičiavo vadovaujantis preliminariais komerciniais pasiūlymais ir rinkos kainomis.
1. Kieno iniciatyva parengtas sprendimo projektas: 
Sprendimo projektą parengė Panevėžio miesto savivaldybės administracijos Turto valdymo skyrius Centro iniciatyva. 

